Genčų Medsėdžių senosios kapinės

Genčų Medsėdžių senosios kapinės, vadinamos Marų kapeliais, Senkapiais (valstybės saugoma kultūros vertybė: unikalus kodas - 24200, senas registro kodas - L534) – neveikiančios kapinės centrinėje Kretingos rajono savivaldybės teritorijos dalyje, Genčų Medsėdžiuose (Darbėnų seniūnija), 0,43 km į pietryčius nuo Skroblupio pralaidos kelyje Voveraičiai–Šukė, Skroblupio kairiajame krante.

Apibūdinimas
Įrengtos Skroblupio pakrantės smėlingoje pakilumoje, esančioje kaimo žemių rytiniame pakraštyje, Rūtų daržo miške. Pailgos šiaurės rytų – pietvakarių kryptimi, netaisyklingos trapecijos plano, 30 m ilgio, 25 m pločio,Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. - Lietuvos istorijos instituto rankraštynas. - F. 1, b. 1254. - L. 11 (brėž. L-6) iš rytų ir pietų pusių juosiamos daubų, iš šiaurės – Skroblupio senvagės. Paviršius nelygus, pietvakarinėje dalyje kyšo stambūs akmenys, o pietrytinėje yra 2,5 m skersmens duobė. Laidojimo žymių ir memorialinės mažosios architektūros paminklų nėra. Apaugusios spygliuočių mišku.  

Teritorijos plotas – 0,08 ha, perimetras – 130 m.Kretingos rajono kapinių apskaitos duomenys (1982 m. lauko darbai). - Kaunas: Visasąjunginio žemės ūkio ministerijos žemės ūkio aerotofogeodezinių tyrinėjimų instituto Vakarų filialas, 1983. - L. 10, 29

Istorija
Kapinės veikė XVI–XIX a. pradžioje. Jose laidoti Paskroblio užusienio, XIX a. pavadinto Genčų Medsėdžiais, gyventojai. Vėliau iki XX a. vidurio buvo pakasami savižudžiai, nekrikštyti mirę kūdikiai. 

Centrinėje dalyje stovėjo medinė koplytėlė ir 3 kryžiai (vienas statytas 1884 m.), kurie XX a. II pusėje sunyko.Julius Kanarskas. Genčų Medsėdžių kaimo kapinės (Darbėnų apyl., Kretingos raj.), 1992. - Kretingos muziejaus mokslinis archyvas. - F. 4, b. 189

1997 m. įrašytos į Lietuvos Respublikos kultūros vertybių registro laidojimo vietų sąrašą (L534),Registre klaidingai lokalizuotos Genčų kaime, Kretingos sen., Kretingos r. sav. 2005 m. pripažintos valstybės saugoma kultūros vertybe.Kultūros vertybių registras: Genčų k. senosios kapinės

Tyrimai
Kapines kaip kultūros paveldo objektą 1935 m. išaiškino Ruginių pradinės mokyklos mokytoja Adelė Alsytė.Valstybės archeologijos komisijos medžiaga. - Kultūros paveldo centro paveldosaugos biblioteka. - F. 1, b. 18. - L. 228  1982 m. kartografavo Visasąjunginio žemės ūkio ministerijos žemės ūkio aerofotogeodezinių tyrinėjimų institutas, 1995 m. – Valstybinis žemėtvarkos institutas. 1976 m. žvalgė Ignas Jablonskis, 1991 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė). 

Šaltiniai

Kretingos rajono gamtos ir kultūros paminklų ir saugotinų objektų katalogas. - Vilnius: Respublikinis žemėtvarkos projektavimo institutas, 1976. - P. 67

Kategorija:Kretingos rajono paveldas
Kategorija:Kretingos rajono kapinės